钦定古今图书集成/明伦汇编/氏族典/第211卷 > 《廖用贤尚友录》 > 毛注
## 钦定古今图书集成/明伦汇编/氏族典/第211卷 > 《廖用贤尚友录》 > 毛注

按《宋史毛注传》，“注字圣可，衢州西安人。举进士，知南
陵、高苑、富阳三县，皆以治办称。大观中，御史中丞吴
执中荐为御史，诏赐对，未及而执中罢，注辞焉。徽宗
固命之，即以为主客员外郎，俄擢殿中侍御史。蔡京
免相，留京师，注疏其擅威植党，迁侍御史，凡所论切
于世务，迁左谏议大夫。张商英为相，言者攻之力，注”
亦言其“无大臣体”，然讫以与之交通罢，提举洞霄宫，
居家数岁卒。建炎末，追复谏议大夫。